****MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**IZGLĪTĪBAS UN JAUNATNES LIETU KOMITEJAS SĒDES PROTOKOLS Nr. 11**

Madonā

2024. gada 19. septembrī

Sēde sasaukta plkst. 10.00

Sēdi atklāj plkst. 10.00

Sēde notiek attālināti videokonferences platformā ZOOM.

Sēdē tika veikts audioieraksts.

**Sēdi vada** : komitejas priekšsēdētāja Valda Kļaviņa

**Protokolē**: lietvede Līga Rieksta

**Sēdē piedalās deputāti:**

Artūrs Čačka, Iveta Peilāne, Rūdolfs Preiss, Valda Kļaviņa, Zigfrīds Gora, Arvīds Greidiņš, Artūrs Grandāns.

**Sēdē nepiedalās deputāti:**

Māris Olte, Sandra Maksimova – attaisnotu iemeslu dēļ.

**Deputāti:**

Rūdolfs Preiss nepiedalās 1., 2. jautājuma izskatīšanā un balsojumā.

**Sēdē piedalās:**

Administrācijas darbinieki:Solvita Seržāne – Izglītības pārvaldes vadītāja, Liene Ankrava – finanšu nodaļas vadītāja, Artūrs Leimanis – informācijas tehnoloģijas administrators, Uģis Fjodorovs – Madonas novada pašvaldības izpilddirektors, Gundega Puķīte – vecākā izglītības darba speciāliste, Inga Strazdiņa - vecākā speciāliste jaunatnes un ģimenes politikas jomā.

Pagastu un apvienību pārvalžu vadītāji: Elita Ūdre – Ērgļu apvienības pārvaldes vadītāja, Tālis Salenieks – Lubānas apvienības pārvaldes vadītājs, Artūrs Portnovs – Kalsnavas pagasta pārvaldes un Ļaudonas pagasta pārvaldes vadītājs, Sandis Kalniņš – Aronas pagasta pārvaldes, Dzelzavas pagasta pārvaldes un Sarkaņu pagasta pārvaldes vadītājs.

Sēdes vadītāja Valda Kļaviņa iepazīstina ar Madonas novada pašvaldības domes Izglītības un jaunatnes lietu komitejas sēdes darba kārtību.

Liene Ankrava izsaka priekšlikumu Izglītības un jaunatnes lietu komitejas darba kārtībai pievienot informatīvo jautājumu – “Par skolēnu ēdināšanas pārpalikumu un skolēnu pārvadājumu iztrūkumu”.

Deputāti atbalsta priekšlikumu.

**DARBA KĀRTĪBĀ:**

**0. Par darba kārtību**

ZIŅO: *Valda Kļaviņa*

**1. Par dalību projektā “Digitālā darba ar jaunatni sistēmas attīstība pašvaldībās”**

ZIŅO: *Inga Strazdiņa*

**2. Par finansējuma piešķiršanu interaktīvo ekrānu iegādei Kalsnavas pamatskolai**

ZIŅO: *Artūrs Portnovs*

**3. Par Jāņa Simsona Madonas mākslas skolas nolikuma apstiprināšanu**

ZIŅO: *Solvita Seržāne*

**4. Par grozījumiem Madonas novada pašvaldības 2022. gada 29. septembra lēmumā Nr. 653 “Par Madonas novada pašvaldības maksas pakalpojumu cenrāža apstiprināšanu”**

ZIŅO: *Solvita Seržāne, Liene Ankrava*

**5. Par Madonas novada pašvaldības saistošo noteikumu Nr. \_“Kārtība, kādā Madonas novada pašvaldība sedz licencētās vispārējās izglītības programmas izmaksas privātajai izglītības iestādei” projekta un to paskaidrojuma raksta publicēšanu sabiedrības viedokļa noskaidrošanai**

ZIŅO: *Solvita Seržāne*

**6. Par valsts mērķdotācijas sadali Madonas novada pašvaldības vispārējās pamatizglītības un vispārējās vidējās izglītības iestāžu pedagoģisko darbinieku darba samaksai un sociālās apdrošināšanas obligātajām iemaksām no 2024.gada 1.septembra līdz 31.decembrim**

ZIŅO: *Solvita Seržāne*

**7. Par valsts mērķdotācijas sadali Madonas novada pašvaldības izglītības iestāžu bērnu no piecu gadu vecuma izglītošanā nodarbināto pirmsskolas izglītības pedagoģisko darbinieku darba samaksai un sociālās apdrošināšanas obligātajām iemaksām no 2024. gada 1. septembra līdz 31. decembrim**

ZIŅO: *Solvita Seržāne*

**8. Par valsts mērķdotācijas sadali Madonas novada pašvaldības interešu un profesionālās ievirzes izglītības iestāžu pedagoģisko darbinieku darba samaksai un sociālās apdrošināšanas obligātajām iemaksām no 2024. gada 1. septembra līdz 31. decembrim**

ZIŅO: *Solvita Seržāne*

**9. Par Madonas novada pašvaldības vispārējās pamatizglītības un vispārējās vidējās izglītības iestāžu direktoru darba samaksas noteikšanu**

ZIŅO: *Solvita Seržāne*

**10. Par atļaujas izsniegšanu neformālās izglītības programmu īstenošanai**

ZIŅO: *Solvita Seržāne*

**11. Par Madonas novada pašvaldības izglītības iestāžu pedagoģisko darbinieku amata vienību sarakstu apstiprināšanu**

ZIŅO: *Solvita Seržāne*

**12. Par Dzelzavas pagasta pirmsskolas izglītības iestādes “Rūķis” pievienošanu Dzelzavas pamatskolai**

ZIŅO: *Solvita Seržāne*

**13. Informatīvais jautājums - Par atbalstu veslīga dzīvesveida atktivitātēm Ļaudonā jeb par grozījumiem Madonas novada pašvaldības domes 21.01.2023. lēmumā Nr. 6 "Par Madonas novada pašvaldības iestāžu amata vienību sarakstu apstiprināšanu"**

ZIŅO: *Zigfrīds Gora, Artūrs Portnovs*

**14. Informatīvais - par skolēnu ēdināšanas pārpalikumu un skolēnu pārvadājumu iztrūkumu**

ZIŅO: *Liene Ankrava*

**0. Par darba kārtību**

*ZIŅO: Valda Kļaviņa*

 Sēdes vadītāja aicina balsot par sēdes darba kārtību.

**Atklāti balsojot: ar 6 balsīm "Par" (Artūrs Čačka, Artūrs Grandāns, Arvīds Greidiņš, Iveta Peilāne, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

Apstiprināt 2024. gada 19. augusta Madonas novada pašvaldības domes Izglītības un jaunatnes komitejas sēdes darba kārtību.

**1. Par dalību projektā “Digitālā darba ar jaunatni sistēmas attīstība pašvaldībās”**

*ZIŅO: Inga Strazdiņa*

*SAGATAVOTĀJS: Inga Strazdiņa*

Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Artūrs Čačka, Artūrs Grandāns, Arvīds Greidiņš, Iveta Peilāne, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Pamatojoties uz informatīvā ziņojuma “Par Latvijas Atveseļošanas un noturības mehānisma plāna 2. komponentes “Digitālā transformācija” reformu un investīciju virziena 2.3. “Digitālās prasmes” reformas 2.3.2.r. “Digitālās prasmes sabiedrības un pārvaldes digitālajai transformācijai” 2.3.2.1.i. investīcijas “Digitālās prasmes iedzīvotājiem t.sk. jauniešiem” īstenošanu” (pieņemts Ministru kabineta 2023. gada 13. jūlija sēdē, prot. Nr. 36 96. §), 34. punktu un saskaņā ar 2024. gada 04.janvāra vienošanos Nr. 4.2-13/1 “Vienošanās par Eiropas Savienības Atveseļošanas fonda projekta ieviešanu, Projekta Nr. 2.3.2.1.i.0/1/23/I/CFLA/002” 2.3.2.1.i.0/1/23/I/CFLA/002, kas noslēgta starp Centrālo finanšu un līgumu aģentūru un Jaunatnes starptautisko programmu aģentūru Eiropas Savienības un Latvijas Republikas normatīvajiem aktiem par Eiropas Savienības Atveseļošanas un noturības mehānisma plāna vadību Madonas novada pašvaldība aicināta noslēgt sadarbības līgumu par projekta “Digitālā darba ar jaunatni sistēmas attīstība pašvaldībās” īstenošanu.

Projekta mērķis ir izveidot mūsdienīgu, elastīgu, ilgtspējīgu, uz mērķgrupas problēmu risinājumiem vērstu digitālā darba ar jaunatni sistēmu pašvaldībās, to sasaistot ar citiem pašvaldības pakalpojumiem (t.sk. e-pakalpojumu attīstību) un mērķa grupas vajadzībām, lai nodrošinātu jauniešiem plašas iespējas attīstīt un pielietot savas digitālās prasmes, jo īpaši jauniešiem ar ierobežotām iespējām, t.sk. jauniešiem no sociāli mazaizsargātām grupām, ievērojot viņu vajadzības.

Projekta “Digitālā darba ar jaunatni sistēmas attīstība pašvaldībās” mērķa grupa ir jaunieši (personas vecumā no 13 līdz 25 gadiem), t.sk. jaunieši ar ierobežotām iespējām, pašvaldību iestāžu, jaunatnes organizāciju un organizāciju, kas strādā ar jauniešiem, darba ar jaunatni veicēji, pašvaldības kā sadarbības partneri un investīcijas pasākuma rezultātu ilgtspējas plānotāji.

Projektā atbalstāmo darbību īstenošanas laiks ir no sadarbības līguma parakstīšanas dienas līdz projekta darbību īstenošanas beigām, bet ne ilgāk kā līdz 2025.gada 31.decembrim.

Madonas novada pašvaldībai pieejamais finanšu atbalsts ir 41 524.13 EUR (četrdesmit viens tūkstotis pieci simti divdesmit četri eiro un 13 centi), kas neiekļauj pievienotās vērtības nodokli un individuāla plāna ieviešanas ietvaros radušās pievienotās vērtības nodokļa izmaksas jāsedz no Madonas novada pašvaldības līdzekļiem.

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Slēgt sadarbības līgumu ar Jaunatnes starptautisko programmu aģentūru par dalību projektā ““Digitālā darba ar jaunatni sistēmas attīstība pašvaldībās”.

2. Paredzēt 2025.gada Jaunatnes un ģimenes lietu politikas budžetā finanšu līdzekļus pievienotā vērtības nodokļa segšanai, saskaņā ar Jaunatnes starptautisko programmu aģentūrā iesniegto individuālo aktivitāšu plānu.

**2. Par finansējuma piešķiršanu interaktīvo ekrānu iegādei Kalsnavas pamatskolai**

*ZIŅO: Artūrs Portnovs*

*SAGATAVOTĀJS: Liene Ankrava, Artūrs Portnovs*

Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Artūrs Čačka, Artūrs Grandāns, Arvīds Greidiņš, Iveta Peilāne, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Kalsnavas pamatskolas direktore Sarmīte Kukāre-Vorslova informē par materiāltehniskiem trūkumiem, kas ir nepieciešami, lai pilnvērtīgi un kvalitatīvi īstenotu “Skola 2030” pamatnostādnes.

Lai veiksmīgi apgūtu mācību saturu Kalsnavas pamatskolā nepieciešami 2 interaktīvie ekrāni angļu valodas un krievu/vācu valodas klasēs.

Sadarbībā ar Madonas novada Centrālās administrācijas Informācijas tehnoloģiju nodaļu, tiek plānots centralizēts iepirkums interaktīvo ekrānu iegādei. Lai nodrošinātu “Skola 2030” pamatnostādņu kvalitatīvu īstenošanu Kalsnavas pamatskolai nepieciešami:

2gb - 75" ekrānu, STARBOARD YL6X PRO, viena ekrāna cena 1782,00 EUR t.sk. PVN 21 %. Par diviem ekrāniem 3564,00 EUR t.sk. PVN 21 %.

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

Piešķirt Kalsnavas pamatskolai finansējumu 3564,00 EUR apmērā, no Madonas novada pašvaldības 2024.gada budžeta nesadalītajiem līdzekļiem, kas ņemti no Kalsnavas pagasta pārvaldes 2023.gada atlikuma.

**3. Par Jāņa Simsona Madonas mākslas skolas nolikuma apstiprināšanu**

*ZIŅO: Solvita Seržāne*

*SAGATAVOTĀJS: Gundega Puķīte*

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Artūrs Čačka, Artūrs Grandāns, Arvīds Greidiņš, Iveta Peilāne, Rūdolfs Preiss, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Madonas novada pašvaldībā 2024. gada 12. septembrī saņemts Jāņa Simsonas Madonas mākslas skolas iesniegums (lietvedībā reģistrēts 2024. gada 12. septembrī ar Nr. 2.1.3.1/24/3259), kurā lūgts izskatīt un apstiprināt Jāņa Simsona Madonas mākslas skolas nolikuma. Iesniegumam pielikumā pievienots sagatavotais nolikuma projekts.

Saskaņā ar Jāņa Simsona Madonas mākslas skolas nolikuma, kas apstiprināts ar Madonas novada pašvaldības domes 2014. gada 10. septembra lēmumu Nr. 509 (protokols Nr. 18, 2. p.), 49. punktu grozījumus Jāņa Simsona Madonas mākslas skolas nolikumā var veikt pēc skolas direktora vai dibinātāja iniciatīvas.

Saskaņā ar Izglītības likuma 22. panta pirmo daļu un Profesionālās izglītības likuma 15. panta pirmo daļu profesionālās izglītības iestādes nolikumu apstiprina tās dibinātājs.

Ņemot vērā apstākli, ka ar Madonas novada pašvaldības domes 2014. gada 10. septembra lēmumu Nr. 509 (protokols Nr. 18, 2. p.) apstiprinātā Jāņa Simsona Madonas mākslas skolas nolikuma izdošanas tiesiskajā pamatojumā norādīta atsauce uz šobrīd spēkā neesošo likumu “Par pašvaldībām”, kā arī ņemot vērā izmaiņas Izglītības un zinātnes ministrijas apstiprinātajā profesionālās ievirzes izglītības iestādes paraugnolikumā, ir sagatavots Jāņa Simsona Madonas mākslas skolas nolikums jaunā redakcijā.

Noklausījusies sniegto informāciju, pamatojoties uz Izglītības likuma 22. panta pirmo daļu un Profesionālas izglītības likuma 15. panta pirmo daļu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Apstiprināt Jāņa Simsona Madonas mākslas skolas nolikumu.

2. Atzīt par spēku zaudējušu ar Madonas novada pašvaldības domes 2014. gada 10. septembra lēmumu Nr. 509 (protokols Nr. 18, 2. p.) apstiprināto Jāņa Simsona Madonas mākslas skolas nolikumu.

3. Madonas novada Centrālās administrācijas Izglītības pārvaldei nodrošināt Jāņa Simsona Madonas mākslas skolas nolikuma aktuālās redakcijas ievietošanu Valsts izglītības informācijas sistēmā.

4. Kontroli par lēmuma izpildi uzdot Madonas novada pašvaldības izpilddirektoram U.Fjodorovam

**4. Par grozījumiem Madonas novada pašvaldības 2022. gada 29. septembra lēmumā Nr. 653 “Par Madonas novada pašvaldības maksas pakalpojumu cenrāža apstiprināšanu”**

*ZIŅO: Solvita Seržāne, Liene Ankrava*

*SAGATAVOTĀJS: Gundega Puķīte, Solvita Seržāne, Liene Ankrava*

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Artūrs Čačka, Artūrs Grandāns, Arvīds Greidiņš, Iveta Peilāne, Rūdolfs Preiss, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

Lēmuma projekts:

Madonas novada pašvaldības dome 2024. gada 31. jūlijā (domes lēmums Nr. 464, protokols Nr. 14, 65. p.) izdevusi Madonas novada pašvaldības saistošos noteikumus Nr.15 “Grozījumi Madonas novada pašvaldības 2022. gada 30. novembra saistošajos noteikumos Nr. 42 “Par līdzfinansējumu Madonas novada pašvaldības izglītības iestādēs, kas īsteno profesionālās ievirzes izglītības programmas””. Minēto saistošo noteikumu grozījumu rezultātā atcelta atlaide 50% apmērā līdzfinansējumam par profesionālās ievirzes izglītības ieguvi. Līdz ar to nepieciešams veikt grozījumus maksas pakalpojumu cenrādī attiecībā uz profesionālās ievirzes izglītības iestāžu sniegtajiem pakalpojumiem, svītrojot punktus, kas nosaka 50% atlaides piemērošanu līdzfinansējumam par profesionālās ievirzes izglītības programmas apguvi.

Saskaņā ar Pašvaldību likuma 10. panta otrās daļas 2. punkta d) apakšpunktu, ja likums tieši nenoteic, ka attiecīgā lēmuma pieņemšana ir domes kompetencē, dome, paredzot to pašvaldības nolikumā, var pilnvarot pašvaldības administrāciju noteikt maksu par citiem pašvaldības sniegtajiem pakalpojumiem. Madonas novada pašvaldība 2024. gada 29. februāra saistošajos noteikumos Nr. 7 “Madonas novada pašvaldības nolikums” nav pilnvarojusi Madonas novada Centrālo administrāciju noteikt maksu par pašvaldības sniegtajiem pakalpojumiem, tādēļ lēmums par pakalpojuma maksas noteikšanu pieņemams ar domes lēmumu.

Noklausījusies sniegto informāciju, pamatojoties uz Pašvaldību likuma 10. panta otrās daļas 2. punkta d) apakšpunktu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Veikt šādus grozījumus Madonas novada pašvaldības 2022. gada 29.septembra lēmuma Nr. 653 “Par Madonas novada pašvaldības maksas pakalpojumu cenrāža apstiprināšanu” (protokols Nr. 21, 46. p.):

1.1. svītrot pielikumā Nr. 9 “Madonas pilsētas iestāžu sniegtie maksas pakalpojumi un to cenrādis” 5. punkta “Maksa par Jāņa Norviļa Madonas Mūzikas skolas sniegtajiem pakalpojumiem” 5.1.1. un 5.1.2. apakšpunktus;

1.2. svītrot pielikumā Nr. 9 “Madonas pilsētas iestāžu sniegtie maksas pakalpojumi un to cenrādis” 6. punkta “Maksa par Jāņa Simsona Madonas mākslas skolas sniegtajiem pakalpojumiem” 6.1.1. un 6.1.2. apakšpunktus;

1.3. svītrot pielikumā Nr. 9 “Madonas pilsētas iestāžu sniegtie maksas pakalpojumi un to cenrādis” 10. punkta “Maksa par Madonas Bērnu un jaunatnes sporta skolas un sporta centra sniegtajiem pakalpojumiem” 10.1.1., 10.1.2. un 101.3. apakšpunktus;

1.4. svītrot pielikumā Nr. 16 “Ērgļu apvienības pārvaldes sniegtie maksas pakalpojumi un to cenrādis” 10.2. un 10.3. punktus;

1.5. svītrot pielikumā Nr. 17 “Lubānas apvienības pārvaldes un tās iestāžu sniegtie maksas pakalpojumi un to cenrādis” 5.2. un 5.3. punktus;

1.6. svītrot pielikumā Nr. 18 “Cesvaines apvienības pārvaldes sniegtie maksas pakalpojumi un to cenrādis” 10.2. un 10.3. punktus.

2. Kontroli par lēmuma izpildi uzdot Madonas novada pašvaldības izpilddirektoram U.Fjodorovam.

**5. Par Madonas novada pašvaldības saistošo noteikumu Nr. \_\_\_ “Kārtība, kādā Madonas novada pašvaldība sedz licencētās vispārējās izglītības programmas izmaksas privātajai izglītības iestādei” projekta un to paskaidrojuma raksta publicēšanu sabiedrības viedokļa noskaidrošanai**

*ZIŅO: Solvita Seržāne*

*SAGATAVOTĀJS: Gundega Puķīte*

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Artūrs Čačka, Artūrs Grandāns, Arvīds Greidiņš, Iveta Peilāne, Rūdolfs Preiss, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

Uzdot Madonas novada Centrālās administrācijas Izglītības pārvaldei organizēt pašvaldības saistošo noteikumu “Kārtība, kādā Madonas novada pašvaldība sedz licencētās vispārējās izglītības programmas izmaksas privātajai izglītības iestādei” projekta un to paskaidrojuma raksta publicēšanu pašvaldības oficiālajā tīmekļvietnē sabiedrības viedokļa noskaidrošanai.

Lēmuma projekts:

Madonas novada pašvaldība (turpmāk – pašvaldība) 2022. gada 20. aprīlī pieņēma saistošos noteikumus Nr. 12 “Kārtība, kādā Madonas novada pašvaldība sedz licencētās vispārējās izglītības programmas izmaksas privātajai izglītības iestādei” (apstiprināti ar pašvaldības domes 2022. gada 20. aprīļa lēmumu Nr. 233 (protokols Nr. 10, 18. p.)). Minētie saistošie noteikumi noteica vienotu kārtību, kādā tiek segtas vispārējās izglītības programmas īstenošanas izmaksas privātai izglītības iestādei, kā arī pašvaldības līdzfinansējuma apmēra noteikšanas kārtību, nosacījumus tā piešķiršanai, izmaksas kārtību un pārtraukšanas noteikumus.

Saskaņā ar Pašvaldību likuma pārejas noteikumu 6. punktu dome izvērtē uz likuma “Par pašvaldībām” normu pamata izdoto saistošo noteikumu atbilstību Pašvaldību likumam un izdod jaunus saistošos noteikumus atbilstoši pilnvarojumam.

Ņemot vērā, ka likums “Par pašvaldībām” ir zaudējis spēku, 2024. gada 1. jūlijā spēku zaudējuši 2022. gada 20. aprīļa saistošie noteikumi Nr. 12 “Kārtība, kādā Madonas novada pašvaldība sedz licencētās vispārējās izglītības programmas izmaksas privātajai izglītības iestādei”.

Pašvaldību likuma 44. panta otrā daļa noteic, ka dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību. Saskaņā ar Pašvaldību likuma 4. panta pirmās daļas 4. punktu pašvaldības autonomā funkcija ir gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību. Izglītības likuma 17. panta trešās daļas 5. punkts noteic, ka pašvaldība uz savstarpēju līgumu pamata var piedalīties privāto izglītības iestāžu finansēšanā. Ar mērķi turpināt privāto vispārējās izglītības iestāžu līdzfinansēšanu, ir sagatavoti jauni saistošie noteikumi “Kārtība, kādā Madonas novada pašvaldība sedz licencētās vispārējās izglītības programmas izmaksas privātajai izglītības iestādei”, kas nosaka kārtību, kādā pašvaldība sedz vispārējās izglītības pakalpojuma izmaksas privātajai izglītības iestādei, kas īsteno licencētas un akreditētas vispārējās vai speciālās izglītības programmas apguvi izglītojamiem pamata vai vidējās izglītības pakāpē klātienes formā Madonas novada pašvaldības administratīvajā teritorijā esošā izglītības iestādē, kā arī pašvaldības līdzfinansējuma apmēra noteikšanas kārtību, nosacījumus tā piešķiršanai, izmaksas kārtību un pārtraukšanas noteikumus.

Noklausījusies sniegto informāciju, pamatojoties uz Pašvaldību likuma 44. panta otro daļu, 46. panta trešo daļu, Madonas novada pašvaldības 2024. gada 29. februāra saistošo noteikumu Nr. 7 “Madonas novada pašvaldības nolikums” 78. punktu, Madonas novada pašvaldības domes Izglītības un jaunatnes lietu komiteja NOLEMJ:

Uzdot Madonas novada Centrālās administrācijas Izglītības pārvaldei organizēt pašvaldības saistošo noteikumu “Kārtība, kādā Madonas novada pašvaldība sedz licencētās vispārējās izglītības programmas izmaksas privātajai izglītības iestādei” projekta un to paskaidrojuma raksta publicēšanu pašvaldības oficiālajā tīmekļvietnē sabiedrības viedokļa noskaidrošanai.

**6. Par valsts mērķdotācijas sadali Madonas novada pašvaldības vispārējās pamatizglītības un vispārējās vidējās izglītības iestāžu pedagoģisko darbinieku darba samaksai un sociālās apdrošināšanas obligātajām iemaksām no 2024.gada 1.septembra līdz 31.decembrim**

*ZIŅO: Solvita Seržāne*

*SAGATAVOTĀJS: Solvita Seržāne*

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Artūrs Čačka, Artūrs Grandāns, Arvīds Greidiņš, Iveta Peilāne, Rūdolfs Preiss, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Saskaņā ar likumu “Par valsts budžetu 2024.gadam” un Izglītības un zinātnes ministrijas veiktajiem aprēķiniem atbilstoši normatīvajiem aktiem, ņemot vērā apstiprināto izglītojamo skaitu Valsts izglītības informācijas sistēmā uz 01.09.2024., pašvaldības Izglītības pārvalde un Finanšu nodaļa ir veikusi aprēķinus par valsts mērķdotācijas sadali izglītības iestādēm no 2024.gada 1.septembra līdz 31.decembrim.

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Sadalīt Madonas novada pašvaldības vispārējās pamatizglītības un vispārējās vidējās izglītības iestāžu pedagoģisko darbinieku darba samaksai un sociālās apdrošināšanas obligātajām iemaksām paredzēto valsts mērķdotāciju no 2024.gada 1.septembra līdz 31.decembrim EUR 2348060,00 apmērā.

2.Iedalīt Dzelzavas Pakalnu pamatskolai valsts mērķdotāciju no 2024.gada 1.septembra līdz 31.decembrim EUR 447029,00 apmērā, t.sk. pedagoģisko darbinieku darba samaksai un sociālās apdrošināšanas obligātajām iemaksām -320587,00 eiro.

Madonas novada pašvaldības vispārējās pamatizglītības un vispārējās vidējās izglītības iestāžu pedagoģisko darbinieku darba samaksai un sociālās apdrošināšanas obligātajām iemaksām paredzētās valsts mērķdotācijas sadales saraksti no 2024.gada 1.septembra līdz 31.decembrim pievienoti protokolam.

**7. Par valsts mērķdotācijas sadali Madonas novada pašvaldības izglītības iestāžu bērnu no piecu gadu vecuma izglītošanā nodarbināto pirmsskolas izglītības pedagoģisko darbinieku darba samaksai un sociālās apdrošināšanas obligātajām iemaksām no 2024.gada 1.septembra līdz 31.decembrim**

*ZIŅO: Solvita Seržāne*

*SAGATAVOTĀJS: Solvita Seržāne*

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Artūrs Čačka, Artūrs Grandāns, Arvīds Greidiņš, Iveta Peilāne, Rūdolfs Preiss, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Saskaņā ar likumu “Par valsts budžetu 2024.gadam” un Izglītības un zinātnes ministrijas veiktajiem aprēķiniem atbilstoši normatīvajiem aktiem, ņemot vērā apstiprināto izglītojamo skaitu Valsts izglītības informācijas sistēmā uz 01.09.2024., pašvaldības Izglītības pārvalde un Finanšu nodaļa ir veikusi aprēķinus par valsts mērķdotācijas sadali izglītības iestādēm no 2024.gada 1.septembra līdz 31.decembrim.

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

Sadalīt Madonas novada pašvaldības izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagoģisko darbinieku darba samaksai un sociālās apdrošināšanas obligātajām iemaksām paredzēto valsts mērķdotāciju no 2024.gada 1.septembra līdz 31.decembrim EUR 428423,00 apmērā.

Madonas novada pašvaldības izglītības iestādēm bērnu no piecu gadu vecuma izglītošanā nodarbināto pirmsskolas izglītības iestāžu pedagoģisko darbinieku darba samaksai un sociālās apdrošināšanas obligātajām iemaksām paredzētās valsts mērķdotācijas sadales saraksti 2024.gada 1.septembra līdz 31.decembrim pievienoti protokolam.

**8. Par valsts mērķdotācijas sadali Madonas novada pašvaldības interešu un profesionālās ievirzes izglītības iestāžu pedagoģisko darbinieku darba samaksai un sociālās apdrošināšanas obligātajām iemaksām no 2024.gada 1.septembra līdz 31.decembrim**

*ZIŅO: Solvita Seržāne*

*SAGATAVOTĀJS: Solvita Seržāne*

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Artūrs Čačka, Artūrs Grandāns, Arvīds Greidiņš, Iveta Peilāne, Rūdolfs Preiss, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Saskaņā ar likumu “Par valsts budžetu 2024.gadam” un Izglītības un zinātnes ministrijas veiktajiem aprēķiniem atbilstoši normatīvajiem aktiem, Madonas novada pašvaldības interešu izglītības programmu izvērtēšanas komisijas 19.08.2024.sēdes lēmumu, pašvaldības Izglītības nodaļa un Finanšu nodaļa ir veikusi aprēķinus par valsts mērķdotācijas sadali izglītības iestādēm 2024.gada 1.septembra līdz 31.decembrim.

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

Sadalīt Madonas novada pašvaldības interešu izglītības programmu pedagoģisko darbinieku darba samaksai un sociālās apdrošināšanas obligātajām iemaksām paredzēto mērķdotāciju no 2024.gada 1.septembra līdz 31.decembrim EUR 142890,00 apmērā

Madonas novada pašvaldības izglītības iestāžu interešu izglītības programmu pedagoģisko darbinieku darba samaksai un sociālās apdrošināšanas obligātajām iemaksām paredzētās mērķdotācijas sadales piešķiršanas saraksts no 2024.gada 1.septembra līdz 31.decembrim pievienots protokolam.

**9. Par Madonas novada pašvaldības vispārējās pamatizglītības un vispārējās vidējās izglītības iestāžu direktoru darba samaksas noteikšanu**

*ZIŅO: Solvita Seržāne*

*SAGATAVOTĀJS: Solvita Seržāne*

Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Artūrs Čačka, Artūrs Grandāns, Arvīds Greidiņš, Rūdolfs Preiss, Valda Kļaviņa, Zigfrīds Gora), "Pret" – nav, "Atturas" – 1 (Iveta Peilāne), "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Saskaņā ar Ministru kabineta 05.07.2016. noteikumiem Nr.445 “Pedagogu darba samaksas noteikumi” un Madonas novada pašvaldības noteikumiem Nr.31 “Par valsts budžeta mērķdotācijas un pašvaldības finansējuma aprēķina un sadales kārtību Madonas novada pašvaldības izglītības iestāžu pedagogu darba samaksai”, ņemot vērā izglītojamo skaitu Valsts izglītības informācijas sistēmā uz 01.09.2024. un saņemto valsts mērķdotācijas apmēru no 2024.gada 1.septembra līdz 31.decembrim, ir veicami grozījumi izglītības iestāžu direktoru darba samaksā.

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Apstiprināt Madonas novada pašvaldības vispārējās pamatizglītības un vispārējās vidējās izglītības iestāžu direktoru darba algas likmes no 2024.gada 1.septembra.

2. Uzdot Madonas novada pašvaldības izpilddirektoram izdot rīkojumu par Madonas novada pašvaldības vispārējās pamatizglītības un vispārējās vidējās izglītības iestāžu direktoru darba samaksu no 2024.gada 1.septembra, saskaņā ar šo komitejas atzinumu.

Madonas novada pašvaldības vispārējās pamatizglītības un vispārējās vidējās izglītības iestāžu direktoru darba samaksas saraksts pievienots protokolam.

**10. Par atļaujas izsniegšanu neformālās izglītības programmu īstenošanai**

*ZIŅO: Solvita Seržāne*

*SAGATAVOTĀJS: Solvita Seržāne*

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Artūrs Čačka, Artūrs Grandāns, Arvīds Greidiņš, Iveta Peilāne, Rūdolfs Preiss, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un izsniegt licenci interešu izglītības programmai.**

Lēmuma projekts:

Madonas novada pašvaldības administratīvajā teritorijā tiks īstenots projekts Nr.2.3.2.1.i./0/1/23/ICFLA/001 “Sabiedrības digitālo prasmju attīstība. Ir izstrādātas trīs līmeņu apmācības programmas un iesniegtas neformālās izglītības programmu īstenošanas atļauju saņemšanai (reģistrēts Madonas novada pašvaldībā 11.10.2024. Nr.2.1.3.6/24/1210; 11.10.2024. Nr.2.1.3.6/24/1211; 11.10.2024. Nr.2.1.3.6/24/1212).

Saskaņā ar Ministru kabineta 13.07.2023. noteikumu Nr. 395 “Kārtība, kādā tiek izsniegtas atļaujas neformālās izglītības programmas īstenošanai” 2. punktu.

 Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Izsniegt atļaujas neformālās izglītības programmu īstenošanai:

1.1. 1.līmenis “Pamata digitālās prasmes” ( 8 akadēmiskās stundas);

1.2. 2.līmenis “Pamata digitālās prasmes” ( 8 akadēmiskās stundas);

1.3. 3.līmenis “Pamata digitālās prasmes” ( 8 akadēmiskās stundas).

2. Uzdot Madonas novada pašvaldības izpilddirektoram izsniegt atļaujas 1.punktā minēto neformālās izglītības programmu īstenošanai.

**11. Par Madonas novada pašvaldības izglītības iestāžu pedagoģisko darbinieku amata vienību sarakstu apstiprināšanu**

*ZIŅO: Solvita Seržāne*

*SAGATAVOTĀJS: Solvita Seržāne*

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Artūrs Čačka, Artūrs Grandāns, Arvīds Greidiņš, Iveta Peilāne, Rūdolfs Preiss, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Saskaņā ar grozījumiem 05.07.2016. Ministru kabineta noteikumos Nr.445 “Pedagogu darba samaksas noteikumi” un Madonas novada pašvaldības noteikumiem Nr.31 “Par valsts budžeta mērķdotācijas un pašvaldības finansējuma aprēķina un sadales kārtību Madonas novada pašvaldības izglītības iestāžu pedagogu darba samaksai”, ņemot vērā apstiprināto izglītojamo skaitu Valsts izglītības informācijas sistēmā (VIIS) uz 01.09.2024. un saņemto valsts mērķdotācijas apmēru no 2024.gada 1.septembra līdz 31.decembrim, ir veicami grozījumi vienotajā Madonas novada pašvaldības izglītības iestāžu pedagogu amata vienību sarakstā.

Noklausījusies sniegto informāciju, pamatojoties uz Pašvaldību likuma likuma 10.panta pirmo daļu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Apstiprināt Madonas novada pašvaldības izglītības iestāžu pedagogu amata vienību sarakstu no 01.09.2024., kas pievienots šim lēmumam kā pielikums.

2. Atzīt par spēku zaudējušu 31.01.2024.domes lēmumu Nr.45 ”Par Madonas novada pašvaldības izglītības iestāžu pedagogu amata vienību sarakstu apstiprināšanu” (protokols Nr.2; 44.p).

**12. Par Dzelzavas pagasta pirmsskolas izglītības iestādes “Rūķis” pievienošanu Dzelzavas pamatskolai**

*ZIŅO: Solvita Seržāne*

*SAGATAVOTĀJS: Solvita Seržāne*

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Artūrs Čačka, Artūrs Grandāns, Arvīds Greidiņš, Iveta Peilāne, Rūdolfs Preiss, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Pēdējos gados Dzelzavas pagasta izglītības iestādēs izglītojamo skaits ir saglabājies nemainīgs. Dzelzavas pagasta pirmsskolas izglītības iestādē “Rūķis” izglītojamo skaits ir bijis – 2019.gada 1.septembrī – 39 izglītojamie, 2020.gada 1.septembrī – 39, 2021.gada 1.septembrī – 38, 2022.gada 1.septembrī – 40, 2023.gada 1.septembrī – 38 izglītojamie, pašlaik - 40 izglītojamie. Savukārt, 2019.gada 1.septembrī mācības Dzelzavas pamatskolā uzsāka 77 izglītojamie, 2020.gada 1.septembrī – 78, 2021.gada 1.septembrī – 77, 2022.gada 1.septembrī – 77, 2023.gada

1.septembrī – 77, pašlaik mācās 78 izglītojamie.

Dzelzavas pagasta demogrāfiskā situācija rāda, ka kopējais pirmsskolas bērnu skaits turpina samazināties, kopējo bērnu un jauniešu skaitu Dzelzavas pagastā ietekmē arī iedzīvotāju migrācijas procesi. Izvērtējot izglītojamo skaita prognozes, personālresursus, izglītības pieejamības un izglītības kvalitātes nodrošinājumu, turpmākai Dzelzavas pagasta izglītības iestāžu attīstībai tiek virzīts priekšlikums par Dzelzavas pagasta pirmsskolas izglītības iestādes “Rūķis” pievienošanu Dzelzavas pamatskolai ar 2025.gada 1.janvāri. Reorganizācijas rezultātā tiktu uzlabota pārvaldības efektivitāte, vienotas izglītības kvalitātes prasības attiecībā uz mācību procesu, sekmēta izglītojamo piesaiste un pēctecība izglītības posmos, kā arī nodrošināta finanšu līdzekļu efektīva un racionāla izmantošana izglītības jomas attīstībai un pievilcības veicināšanai Dzelzavas pagastā.

Lai diskutētu par abu izglītības iestāžu turpmākās darbības scenārijiem, 2024.gada 19.septembrī ir plānota tikšanās ar Dzelzavas pagasta pirmsskolas izglītības iestādes “Rūķis” darbiniekiem un izglītojamo vecākiem.

Tādēļ, ņemot vērā iepriekš minēto, ir priekšlikums pievienot Dzelzavas pagasta pirmsskolas izglītības iestādi “Rūķis” Dzelzavas pamatskolai. Tas paredz mainīt izglītības iestādes administratīvo un metodisko pakļautību, bet tas nemainīs izglītības iestādes atrašanās vietu un izglītojamie pirmsskolā turpinās apmācību esošajās telpās – adresē Bērzu ielā 25, Aizpurvē, Dzelzavas pagastā, Madonas novadā.

Madonas novadā izglītības iestāžu tīkla sakārtošana tiek plānota, analizējot visus kritērijus un to savstarpējo saistību un līdzsvarotas attīstības iespējas visa novada mērogā.

Noklausījusies sniegto informāciju, pamatojoties uz Valsts pārvaldes iekārtas likuma 15.panta ceturtās daļas 1.punktu, Pašvaldību likuma 10.panta pirmās daļas 8.punktu, Izglītības likuma 23.panta otro daļu, Vispārējās izglītības likuma 7.panta otro daļu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Pievienot Dzelzavas pagasta pirmsskolas izglītības iestādi “Rūķis”, publiskās personas reģistrācijas Nr. 40900007716, izglītības iestādes reģistrācijas Nr. 4401900087, juridiskā adrese: Bērzu iela 25, Aizpurve, Dzelzavas pagasts, Madonas novads, Dzelzavas pamatskolai, kā rezultātā Dzelzavas pagasta pirmsskolas izglītības iestāde “Rūķis” beidz pastāvēt.

2. Dzelzavas pagasta pirmsskolas izglītības iestādes “Rūķis” pievienošanu pabeigt līdz 2024.gada 31.decembrim.

3. Dzelzavas pagasta pirmsskolas izglītības iestādes “Rūķis” īstenotās pirmsskolas izglītības programmas (programmas kods 01011111), speciālās pirmsskolas izglītības programmas izglītojamajiem ar valodas traucējumiem (programmas kods 01015511) un speciālās pirmsskolas izglītības programmas izglītojamajiem ar jauktiem attīstības traucējumiem (programmas kods 01015611) īstenošanu nodot Dzelzavas pamatskolai.

4. Noteikt, ka Dzelzavas pamatskola ir Dzelzava pagasta pirmsskolas izglītības iestādes “Rūķis” visu saistību, prasību, finanšu līdzekļu, krājumu un ilgtermiņa ieguldījumu, kā arī materiālo un nemateriālo vērtību pārņēmēja.

5. Uzdot Dzelzavas pagasta pārvaldes vadītājam S.Kalniņam pēc šī lēmuma stāšanās spēkā normatīvajos aktos paredzētajā kārtībā un termiņos brīdināt Dzelzavas pagasta pirmsskolas izglītības iestādes “Rūķis” vadītājas pienākumu izpildītāju I.Zukuri par izglītības iestādes pievienošanu Dzelzavas pamatskolai.

6. Uzdot Dzelzavas pagasta pirmsskolas izglītības iestādes “Rūķis” vadītājas pienākumu izpildītājai I.Zukurei pēc šī lēmuma stāšanās spēkā normatīvajos aktos paredzētajā kārtībā un termiņos brīdināt Dzelzavas pagasta pirmsskolas izglītības iestādes “Rūķis” darbiniekus par izglītības iestādes pievienošanu Dzelzavas pamatskolai.

7. Noteikt, ka ar Dzelzavas pagasta pirmsskolas izglītības iestādes “Rūķis” pievienošanu Dzelzavas pamatskolai saistītie izdevumi sedzami no Dzelzavas pagasta pirmsskolas izglītības iestādes “Rūķis” un Dzelzavas pagasta pārvaldes budžeta līdzekļiem.

8. Uzdot Madonas novada Centrālās administrācijas Izglītības pārvaldes vadītājai S.Seržānei lēmumu par Dzelzavas pagasta pirmsskolas izglītības iestādes “Rūķis” pievienošanu Dzelzavas pamatskolai saskaņot ar Izglītības un zinātnes ministriju.

9. Kontroli par lēmuma izpildi uzdot Madonas novada pašvaldības izpilddirektoram Uģim Fjodorovam.

**13. Informatīvais jautājums - Par atbalstu veslīga dzīvesveida atktivitātēm Ļaudonā jeb par grozījumiem Madonas novada pašvaldības domes 21.01.2023. lēmumā Nr. 6 "Par Madonas novada pašvaldības iestāžu amata vienību sarakstu apstiprināšanu"**

*ZIŅO: Zigfrīds Gora, Artūrs Portnovs*

*SAGATAVOTĀJS: Zigfrīds Gora*

*DEBATĒS PIEDALĀS: Zigfrīds Gora, Artūrs Portnovs, Solvita Seržāne*

 *A. Portnovs demonstrē video, par Ļaudonā notikušo regbija kausu. A. Portnovs informē, ka šis sporta veids strauji attīstās, bērni nodarbības apmeklē, vecāki ir ļoti atbalstoši. Regbijs ir sporta veids, kuru var spēlēt jebkurš. A. Portnovs lūdz, regbija komandas trenerei, Lāsmai Kronbergai, maksāt algu, par darbu.*

 *L. Kronberga iepazīstina ar sevi un informē, ka veiksmīgi ir uzsākta komandu izveidošana, tās ir iekļuvušas kopvērtējumā trīs vecuma grupās. Bērniem patīk šis sporta veids, aktīvi piedalās un arī vecāki iesaistās. Regbija nodarbības apmeklē arī tuvāko pagastu bērni.*

 *Solvita Seržāne lūdz precizēt lēmumprojektu un sagatavot to uz domes sēdi.*

**14. Informatīvais - Par skolēnu ēdināšanas pārpalikumu un skolēnu pārvadājumu iztrūkumu**

*ZIŅO: Liene Ankrava*

*SAGATAVOTĀJS: Liene Ankrava*

*DEBATĒS PIEDALĀS: Liene Ankrava*

 *Liene Ankrava informē, par izveidojušos atlikumu ēdināšanas sadaļā. No šīs summas iestādes varētu atjaunot nepieciešamo ēdināšanas blokā.*

 *Liene Ankrava informē, par izveidojušos iztrūkumu skolēnu pārvadājumos. Šobrīd braucieniem var izmantot QR kodus, ar ierobežojumu tos izmantot konkrētos maršrutos un tikai darba dienās.*

Sēdi slēdz 11:32

*Sēdes darba process, ziņojumi, priekšlikumi, komentāri, diskusijas atspoguļoti sēdes audio ierakstā.*

Sēdes vadītāja V. Kļaviņa

Sēdes protokolists L. Rieksta